Kleomedas (Mėnulio krateris)

Kleomedas (, ) – smūginis Mėnulio krateris, esantis į šiaurę nuo Krizių jūros. Pavadintas graikų astronomo Kleomedo (mirė apie 50 m. pr. m. e.) vardu.Moore, Patrick; Rees, Robin. Patrick Moore's Data Book of Astronomy. Cambridge University Press, 2014, p. 56

Kleomedas yra ryškus Mėnulio krateris iškart į šiaurę nuo Krizių jūros. Skersmuo 125−130 km. Jo centre matoma centrinė kalva ir dugne keletas mažesnių kraterių. Kraterio pakraščių sienos iškyla apie 2,5 km virš jo dugno.Wlasuk, Peter T. Observing the Moon. Springer Science & Business Media, 2013, p. 41 Rytinėje sienoje daug įgriuvų, o vakarinėje įspūdingos terasos su daug mažų kraterių. Šiaurės vakaruose Kleomedo pakraščio siena yra paveikta erozijos ir suardyta įsiterpusio Traleso (skersmuo 43 km) kraterio. Kleomedo dugno šiaurinėje pusėje yra sunkiai pastebima 30 km ilgio raukšlė Rima Cleomedes.The Cambridge Photographic Moon Atlas. Cambridge University Press, 2012, p. 38  

Šaltiniai

Kategorija:Mėnulio krateriai